stanford-oval/wikipedia huggingface dataset:
מיכאל וינר
ביוגרפיה > לאחר סיום לימודי הרפואה

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: סדר כרונולוגי, הפרדה בין תפקידים אזרחיים וצבאיים.
בשנת 1971 מונה לקצין הרפואה הגדודי של גדוד 51 בגולני. בשנת 1972 מונה לקצין הרפואה של חטיבת גולני, ולקח חלק במבצעי סיירת גולני. עם פרוץ מלחמת יום הכיפורים שימש וינר כמפקד פלוגת הרפואה החטיבתית של גולני, (פח"ח 498) ולאחר שהרופא החטיבתי נפצע בניסיון לכיבוש החרמון ב-8 באוקטובר, החליף אותו וינר ושימש בשני תפקידים במקביל. בהמשך לקח חלק בקרבות ההגנה והבלימה נגד הצבא הסורי בצפון רמת הגולן ובמרכזהּ, בקרבות לכיבוש המובלעת הסורית ובמבצע קינוח.
בשנת 1975 מונה וינר לסגן מפקד הרפואה של פיקוד הצפון (סמר"פ). בתפקידו זה פעל רבות להקמת מערך מרפאות הגדר הטובה, הראשונה במטולה (שער פטמה) ובהמשך באבן גבול 4 ו-14. עם סיום תפקידו בשנת 1976 מונה למפקד גדוד הרפואה של אוגדה 90. בשנת 1978 במבצע ליטני שימש  כמנהל השירות הרפואי לאזרחי דרום לבנון תוך הפעלת בית חולים בעיירה תבנין ועוד 13 מרפאות ניידות במסגרת הממשל הצבאי בפיקודו של בנימין בן אליעזר. בשנת 1981 מונה לרופא קצח"ר בו שימש קרוב לשנתיים. במלחמת שלום הגליל היה הרופא האוגדתי של עוצבת האש מהנחיתה באוואלי ועד כיבוש דרום בירות ערב רציחתו של באשיר ג'ומייל. בקיץ 1983 מונה וינר למפקד המערך הרפואי בפיקוד צפון, בתקופה זו שהה צה"ל בלבנון ולקראת סיום תפקידו ירד צה"ל בקיץ 1985 לרצועת הביטחון.
במהלך שירותו קידם את היערכות מערך הרפואה של צד"ל תוך הפעלה מלאה ויעילה של בית החולים במרג' עיון והכנות להקמת בי"ח בבינת ג'בייל.
בתחילת 1987 מונה לסגן קצין רפואה ראשי עד אביב 1989.
וינר התמחה בבי"ח רמב"ם ברפואה פנימית ושימש כסגן מנהל ביה"ח בשנים 1989 עד 1991 כולל במלחמת המפרץ הראשונה, בה היה אחראי למערך החירום של בית החולים. בנוסף למומחיות ברפואה פנימית וינר מומחה במנהל רפואי. בשנים 1989–1991 גם שימש כעוזר ראש מו"פ לנושא האדם בקרב, וקידם מחקרים בתחום האדם בתנאי הקרב השונים מבחינה פיזיולוגית כמו גם פסיכולוגית.
בשנים 1994–1991 שימש כקצין רפואה ראשי בדרגת תת-אלוף, תפקיד בו שירת שלוש וחצי שנים.
בתקופת שירותו כקרפ"ר עסק רבות בהקמת מערך הטראומה במערכת הבריאות. בעת כהונתו הוקמה "החברה הישראלית לטראומה" בה שימש כיו"ר במשך 4 שנים. בתקופה זו הוכנסה שיטת ההדרכה לטראומה ATLS וזו הפכה מרכיב חובה בהתמחויות במקצועות הכירורגים מטעם המועצה המדעית של הר"י. כן הוקם ענף טראומה בחיל הרפואה והוקם ואורגן מערך הרפואה של פיקוד העורף.
לאחר שחרורו מצה"ל הצטרף לקופת חולים 'כללית', תחילה כראש אגף הרפואה, ובשנת 1998 התמנה וינר לתפקיד מנהל מחוז חיפה והגליל המערבי בקופת חולים כללית. בשנת 2008 פרש מתפקידו. בתקופה זו שימש כנציג 'כללית' מטעם המנכ"ל ברשות העליונה לאשפוז לשעת-חירום, כולל במלחמת לבנון השנייה בשנת 2006.
מיקי נשוי לשושנה וינר, אב ל-3 בנים, סב ל-7 נכדים.
משלחות סיוע
וינר פיקד על שלוש משלחות סיוע לחו"ל. הראשונה באוגוסט 1986 עת עמד בראש משלחת הסיוע הישראלית לקמרון לאחר ההתפרצות הלימנית באגם ניוס . בחורף 1988 עמד וינר בראש משלחת רפואית שפעלה בארמניה לאחר רעידת אדמה קטלנית שגבתה כ-25,000 קורבנות. המשלחת הפעילה בית חולים באזור שנפגע, במקביל למשלחת חילוץ והצלה בפיקודו של אהרון ורדי.  בשנת 1994 כקצין רפואה ראשי פיקד על 3 משלחות שפעלו במשך 6 שבועות בגומא בזאיר (על גבול רואנדה) שנשלחו להפעיל בית חולים שדה לטיפול בנפגעי מגפת כולרה בקרב הפליטים מרואנדה כמו גם פצועים ממלחמת האזרחים שהתחוללה שם.
הערות שוליים

↑  אחיקם משה דוד, 40 שנה אחרי: נחשפים יומני מלחמת יום כיפור, באתר nrg‏, 22 ביוני 2013.
↑  אילן כפיר, "הקרב על החרמון", הוצאת דביר, 2013, עמוד 271.
↑  רן רזניק, רופא בכיר ברמב"ם: הכללית גרמה "סבל ונזק" לעשרות חולים, באתר הארץ, 20 בנובמבר 2008.
↑  דליה מזורי, מחזות כמו בעיר פומפיי נגלו לעינינו בקמרון, מעריב, 2 בספטמבר 1986
↑  Thomas L. Friedman, In Cameroon, scenes of a valley of death, The New York Times, 1986, עמ' 1
פלנטיר טכנולוגיות

| --- | --- |

 נתונים כלליים
 בורסה:  הבורסה לניירות ערך בניו יורק (30 בספטמבר 2020–PLTR) 
 מייסדים:  פיטר ת'יל, סטיבן כהן, ג'ו לונסדייל, אלכס קארפ 
 תקופת הפעילות:  2003–הווה (כ־21 שנים) 
 חברות בנות:  Palantir Technologies France 
 מיקום המטה:  פאלו אלטו 
 ענפי תעשייה:  תעשיית התוכנות לניתוח נתונים 
 שווי שוק:  166.68 מיליארד דולר (12 בדצמבר 2024)
 הכנסות:  1,541,000,000 דולר אמריקאי (נכון ל־2021) 
 מנכ"ל:  אלכס קארפ 
 עובדים:  2,920 (נכון ל־31 בדצמבר 2021) 
  
 www.palantir.com
 
פלנטיר טכנולוגיות (באנגלית: Palantir Technologies Inc) היא חברה ציבורית אמריקאית המתמחה בתוכנות לניתוח ביג דאטה.
מטה החברה בדנוור, קולורדו, החברה נוסדה על ידי פיטר ת'יל, ניית'ן גטינגס, ג'ו לונסדייל, סטיבן כהן ואלכס קארפ בשנת 2003 והונפקה בשנת 2020 בהנפקה ישירה לציבור (DPO).
שמה של החברה נגזר מ"שר הטבעות" שבו פלנטיר הוא חפץ אגדי מהלגנדריום (היקום הדמיוני) של טולקין, פירוש המילה פלנטיר, היא "אבן רואי" או "הצופה למרחק".
החברה עובדת עם סוכנויות המודיעין האמריקאיות, כמו CIA (שהיה גם משקיע מוקדם בחברה), FBI, NSA וגם עם הצבא האמריקאי ועם צבא אוקראינה במלחמה מול רוסיה ועם צבאות וגופים נוספים. המוצר המרכזי של החברה מאפשר ללקוחות לנתח כמויות אדירות של מידע ממקורות שונים, להגיע למסקנות ולזהות קשרים. פלנטיר התפרסמה, בין השאר, במהלך המלחמה באפגניסטן, כשלפי דיווחים היא סייעה בתפיסתו של אוסמה בן לאדן.
מנכ"ל החברה הוא אלכס קארפ (אנ')
לפלנטיר יש משרדים במספר מדינות בהן ארצות הברית, קנדה, צרפת, גרמניה וישראל.
בינואר 2024 פורסם כי פלנטיר תשתף פעולה עם צה"ל בתחום הבינה המלאכותית.
מוצרים > פלנטיר גות'אם (Palantir Gotham)

Palantir Gotham היא הפתרון הממשלתי/ביטחוני של Palantir לכרייה וניתוח דאטה והפקת תובנות. זוהי תוצאה של עבודה ארוכת השנים של פלנטיר עם קהילת המודיעין של ארצות הברית.
מוצרים > מטרופולין פלנטיר (Palantir Metropolis)

פלנטיר מטרופוליס (שנודעה בעבר כ-Palantir Finance) היית התוכנה לשילוב נתונים, ניהול מידע וניתוח כמותי. התוכנה מתחברת למערכי נתונים מסחריים, קנייניים וציבוריים ומגלה מגמות, מערכות יחסים וחריגות, כולל ניתוח חיזוי. משמשת בעיקר קרנות גידור, בנקים, חברות פיננסיות לארגון וניתוח נתונים.
מוצרים > פלנטיר אפולו

Palantir Apollo היא מערכת אספקה רציפה (CD) המנהלת ופורסת את המוצרים Palantir Gotham and Foundry אפולו נבנתה מתוך הצורך של לקוחות להשתמש במספר פלטפורמות ענן ציבוריות ופרטיות כחלק מהתשתית שלהם. אפולו מתזמנת עדכונים לתצורות ותוכנות בפלטפורמות Foundry ו-Gotham באמצעות ארכיטקטורת מיקרו שירותים ומאפשר לפלנטיר לספק תוכנה כשירות (SaaS) במקום לפעול כחברת ייעוץ.
מוצרים > Palantir Foundry

משלב את האלמנטים הסמנטיים, הקינטיים והדינמיים של החברה ועוזר לצוותים לייצר הרמוניה של הנתונים ולהפוך את קבלת ההחלטות לאוטומטיות במצבים מורכבים.
ביקורת

אחת הביקורות נגד פלנטיר הגיעה ב-2017 לאחר שמוצרי החברה סייעו לרשויות ההגירה האמריקאיות לאתר ולגרש מהגרים לא חוקיים בימי דונלד טראמפ, כולל הפרדה של ילדים מהוריהם. רגע לפני ההנפקה של פלנטיר ב–2020 הביע המיליארדר ג'ורג סורוס חרטה על השקעתו בפלנטיר, ומסר כי ברצונו לחסל את אחזקותיו בחברה לאור הנזקים שגורם השימוש בביג דאטה.
Palantir Gotham המשמשת בין היתר כמערכת חיזוי להתנהגויות מסוימות עורר מחלוקת על גזענות בניתוח ה-AI שלהם.
הערות שוליים

↑  חברת המודיעין פלנטיר יוצאת להנפקה - ותוקפת את הצביעות בעמק הסיליקון, באתר כלכליסט, 26 באוגוסט 2020
↑   אופיר דור, מנכ"ל פלנטיר אלכס קארפ, התומך הגדול של ישראל בעולם ההייטק: "רוצה לבייש את מי שלא משמיעים קול", באתר TheMarker‏, 10 בינואר 2024
↑  Contact Us, Palantir (באנגלית)
↑  מסייעת במאמץ המלחמתי: פלנטיר תשתף פעולה עם צה"ל בתחום ה-AI, באתר כלכליסט, 13 בינואר 2024
| --- | --- |
בקרת זהויות :  GND: 1191698807
סינובאק

| --- | --- |


 נתונים כלליים
 תקופת הפעילות:  1999–הווה (כ־25 שנים) 
 מיקום המטה:  בייג'ינג 
 קואורדינטות:  40°01′52″N 116°18′01″E﻿ / ﻿40.031°N 116.3003°E﻿ / 40.031; 116.3003 
 ענפי תעשייה:  תעשיית התרופות 
 מוצרים עיקריים:  חיסונים
  
 www.sinovac.com
 he
 
סינובאק (באנגלית: Sinovac) היא חברה ביו-פרמצבטית המתמקדת במחקר, פיתוח, ייצור ומסחור של חיסונים המגנים מפני מחלות זיהומיות בבני אדם. החברה ממוקמת בבייג'ינג, סין.
החיסונים המסחריים של סינובאק כוללים את Healive (נגד הפטיטיס A‏), Bilive (נגד צהבת A ו-B), אנפלו (נגד שפעת), Panflu (נגד H5N1) ו-PANFLU.1 (נגד H1N1). חברת סינובאק מפתחת בימינו חיסון נגד שפעת אוניברסלית וחיסון נגד דלקת המוח היפנית, כמו גם חיסון נגד קורונה ‏.
סינובאק מפתחת חיסונים נגד וירוס 71, שפעת אוניברסלית, דלקת המוח היפנית וכלבת אדם.
באמצע אפריל 2020, סין אישרה ניסוי קליני לחיסון אפשרי נגד נגיף הקורונה שפותח על ידי סינובאק, שהחלה ניסויים שלו בברזיל. הניסויים הראו מידת הצלחה של 84% והחיסון CoronaVac אושר לשימוש. במהלך שנת 2021 נעשה בו שימוש נרחב במדינות אמריקה הדרומית, אמריקה המרכזית, אסיה ומזרח אירופה.
הערות שוליים

↑  Google Finance, url=https://www.google.com/finance?q=Sinovac
↑  ברזיל תערוך ניסוי בחיסון לקורונה שפיתחה סינובאק הסינית, באתר כלכליסט, 4 ביולי 2020
↑  Zhang Zhihao (15 באפריל 2020). "Three COVID-19 vaccines approved for clinical trials". China Daily. נבדק ב-23 באפריל 2020. {{cite news}}:  (עזרה)
אמת המים של קטסקיל

| --- | --- |

אמת המים של קטסקיל (התוואי כולל את מערכת ההפצה הפנים עירונית)
 מידע כללי
 סוג:  אמת מים 
 שימוש:  העברת מי שתייה לעיר ניו יורק מאגן הניקוז של הרי קטסקיל
 מיקום:  ניו יורק 
 מדינה:  ארצות הברית 
 הקמה ובנייה
 תקופת הבנייה:  1907–1916 (כ־9 שנים)
 מידות
 אורך:  214,000 מטר
 גובה מעל פני הים:  226 מ' 
 
 קואורדינטות:  41°50′55″N 74°08′14″W﻿ / ﻿41.8486°N 74.1372°W﻿ / 41.8486; -74.1372
 he
 
אמת המים של קטסקיל (באנגלית: Catskill Aqueduct), היא חלק ממערכת הובלת המים לעיר ניו יורק. היא מעבירה מים מהרי קטסקיל למאגר מים ביונקרס, ניו יורק, שם היא מתחברת לחלקים אחרים של המערכת בעיר.
הבנייה החלה בשנת 1907. אמת המים הושלמה בשנת 1916 וכל מערכת אמת המים של קטסקיל, הכוללת שלושה סכרים ו-67 פירים, הושלמה בשנת 1924. העלות הכוללת של מערכת האמות הייתה 177 מיליון דולר (שווה ערך ל-5,787,900,000 דולר ב-2023).
המערכת של הקטסקיל כוללת 2 מאגרים ומספקת עד 40 אחוז מהצרכים היומיומיים של העיר. אגן הניקוז של הקטסקיל ממוקם בחלקים ממחוזות גרין(אנ'), אולסטר(אנ') ו-שָהֶרִי(אנ'), כ-160 קילומטר צפונית לעיר ניו יורק וכ-56 קילומטר מערבית לנהר ההדסון. מאגרי המים שמשרתים את המערכת הזו הם מאגר שהרי(אנ') ומאגר אשוקן(אנ'). הראשון בראש אגן הניקוז והשני דרומה לו, ואשר מקבל ממימיו, וממנו מתחילה אמת המים של הקטסקיל.
לקראת העשור הראשון של המאה ה-20, התברר לפרנסי העיר שהמערכת של קרוטון לא תוכל להמשיך ולספק לבדה את צורכי המים של העיר. על כן בשנת 1907, החלה בניית אמת המים של קטסקיל שאורכה למעלה מ-214 ק"מ, ומורכבת ממספר סכרים ומאגרי מים גדולים. הבנייה התבצעה בשלבים, כשבשנת 2016 הגיעה אספקת המים הראשונה ממערכת זו לעיר, ובשנת 1924, הושלמה המערכת כולה. היא מתחילה במאגר שָהֶרִי בקצה הצפון מזרחי של אגן הניקוז קטסקיל-דלאוור, שמימיו מועברים למאגר אשוקן באמצעות מנהרת שָנְדַאקֶן(אנ') שהיא למעשה אמת מים שמעבירה את מימיה לערוץ שמתנקז למאגר אשוקן. בפתח היציאה של מאגר אשוקן, מתחילה למעשה אמת המים של קטסקיל. האמה חוצה בכיוון דרום מזרח, חודרת מתחת לעמק רונדאוט ורונדאוט קריק(אנ') בעיירה מארבלטאון(אנ'), לאחר מכן מתחת לנהר וולקיל(אנ') בעיירה גרדינר(אנ') במחוז אולסטר, לפני שהיא זורמת לכיוון מחוז אורנג', ניו יורק(אנ'). היא חוצה בעומק של 340 מ' מתחת לאפיק נהר ההדסון בהר סטורם קינג(אנ') במחוז אורנג', לפני שהיא מגיעה למחוז פוטנם(אנ') בצד המזרחי של הנהר ברכס בְּרֶיְיקְנֶק(אנ'). לאחר מכן האמה נכנסת למחוז ווסטצ'סטר, ניו יורק(אנ'), וזורמת אל מאגר קנסיקו(אנ') (המקבל מים גם מאמת המים של דלאוור), ומשם למאגר הילוויו(אנ') ביונקרס, ניו יורק. מאגר הילוויו מזין את מנהרות העיר 1, 2 ו-3 שמביאות מים לעיר ניו יורק עצמה (ראו להלן).
הובלת המים לבתי העיר

מימי שלושת אגני הניקוז המפורטים מעלה, מגיעים לשני מאגרי מים גדולים וסמוכים, שנמצאים בפאתיהּ הצפוניים של העיר: מימי המערכות של הקטסקיל והדלאוור למאגר הילוויו, שנמצא ביונקרס, ניו יורק; ומימי המערכת של קרוטון למאגר ג'רום ברובע ברונקס הסמוך, שמימיו משתלבים בהפצת המים לבתי העיר באמצעות המנהרות העירוניות שיוצאות ממאגר הילוויו, שהוא המאגר העיקרי שממנו מוזרמים המים לבתי העיר. ממאגר זה יוצאות 3 מנהרות עירוניות להובלת מים:
הובלת המים לבתי העיר > מנהרה עירונית מס' 1

המנהרה יוצאת מהחלק הדרומי של מאגר הילוויו דרך הברונקס ומנהטן. היא חוצה את הארלם ריבר ממש דרומית להייברידג'(אנ'), חוצה דרך מנהטן, דרומה מתחת לסנטרל פארק וממשיכה למרגלות רחוב קלינטון(אנ'). היא חוצה מתחת לאיסט ריבר לרחוב ברידג' בברוקלין(אנ'), ומסתיימת בשדרה השלישית שם(אנ') וברחוב שרמרהורן. מנהרה שמסתעפת ממנה מתחת לשדרת פלטבוש(אנ'), מפיצה את המערכת מתחת לרחוב לפאייט, לפיר טרמינל בפורט גרין פארק(אנ'). בברוקלין המנהרה מתחברת גם למנהרה העירונית מס' 2, ובאמצעותה למאגר תת-קרקעי בסילבר לייק פארק(אנ') אשר ברובע סטטן איילנד.
הובלת המים לבתי העיר > מנהרה עירונית מס' 2

המנהרה הושלמה בשנת 1935. היא עוברת ממאגר הילוויו מתחת למרכז הברונקס, איסט ריבר ומערב קווינס לברוקלין, שם היא מתחברת למנהרה מס' 1 ולמנהרת ריצ'מונד לסטטן איילנד. כאשר הושלמה, היא הייתה מנהרת המים הארוכה ביותר בעולם.
הובלת המים לבתי העיר > מנהרה עירונית מס' 3

המנהרה שהושלמה חלקית, היא פרויקט הבנייה הגדול ביותר בהיסטוריה של העיר ניו יורק. זה מתחיל במאגר הילוויו ביונקרס, ניו יורק ואז חוצה מתחת לסנטרל פארק במנהטן, כדי להגיע לשדרה החמישית ברחוב 78. משם היא עוברת מתחת לאיסט ריבר והאי רוזוולט לתוך אסטוריה, קווינס. משם זה ימשיך לברוקלין.
ראו גם

מערכת הובלת המים לעיר ניו יורק
ביאורים

↑  התיעתוק לפי המקור כאן.
↑  לצפייה בשני המאגרים הללו ראו המפה כאן, בצד המזרחי של אגן הניקוז קטסקיל דלאוור.
↑  מדובר במקור פרטי, אך הוא משיח לפי תומו בעניין אמת המים של ניו קרוטון, ואינו סותר מקורות אחרים.
הערות שוליים

↑  Charles Merguerian, A History of the NYC Water Supply System, Duke University, 04 October 2000
↑  New York (N.Y.). Board of Water Supply, Catskill Water Supply: A General Description and Brief History, Books. Google
1 2 3  Croton & Catskill/Delaware Watersheds, NYC Watershed Agricultural Concile
1 2  History of New York City Drinking Water, NYC Environmental Protection
↑  Croton & Catskill/Delaware Watersheds, NYC Watershed Agricultural Concile
1 2 3 4 5 6 7 8  Charles Merguerian, A History of the NYC Water Supply System, Charles Merguerian, Geology Department, Hofstra University, 2000
↑  Arthur G. Adams, 1996, The Hudson Valley - a Very Special Place, The Hudson River Guidebook, p.19-20
↑  Croton Water Filtration Plant Activated, NYC. Gov, May 8, 2015
↑  Michael Minn, Alexander Hamilton Bridge, michaelminn.com
1 2  Emily S. Rueb, How New York Gets Its Water, The New York Times, March 24, 2016
↑  World Longest Tower, Popular Science, December 1932, p.35.
↑  Chan Sewell, Tunnelers Hit Something Big: A Milestone, The New York Times, August 10, 2006
תועלות לא ספציפיות של חיסונים

תועלות לא ספציפיות של חיסונים - חיסונים חושפים את הגוף למחלות ספציפיות בצורה מבוקרת וכך מכינים אותו להתמודדות עתידית מוצלחת עמן. ברם, מחקר החיסונים העלה ממצאים לפיהם לחיסונים תועלת נוספת, מעבר להתמודדות עם המחלה הספציפית שהוכנו כנגדה. נמצאו ראיות שלפחות לחיסונים מסוימים יש תועלת כזו. בין חיסונים אלו יש למנות את חיסון BCG, חיסון MMRV, החיסון העונתי לשפעת, החיסון לכלבת והחיסון נגד אבעבועות שחורות.
בין התועלות שנמצאו: ירידה בת 30% בסיכוי ללקות באלצהיימר אצל מי שהתחסן בקביעות לשפעת, ירידה בתמותה מכל הסיבות אצל ילדים שהתחסנו וירידה באשפוזים עקב זיהומים. חיסון BCG נועד לשמש נגד שחפת וניתן לילודים בעולם המתפתח. מתן החיסון בשלב מוקדם מקושר לירידה משמעותית בתמותת תינוקות ולהגנה מפני זיהום בדרכי הנשימה, אפילו עד כדי הורדת הסיכוי לתמותה במחצית ויותר. לאחר התפרצות מגפת הקורונה, הועלתה האפשרות שיש קשר בין חיסון BCG להגנה מפני מחלת קורונה קשה, ושהבדלי תמותה בין מדינות יכולים להיות מיוחסים לשימוש בחיסון. עם זאת, מחקרים מבוקרים שבחנו את יעילות חיסון BCG נגד קורונה לא הניבו תוצאות החלטיות.
הסבר תאורטי

ההסבר התאורטי לתועלת המשנית של החיסון יכול להיות נעוץ בקיומה של מערכת חיסון מולדת אשר מומרצת בידי החיסון. הניו סיינטיסט תיאר זאת כך:
על פי התפיסה הישנה, החיסונים פועלים על ידי כך שהם מכינים לפעולה את מערכת החיסון הנרכשת. מערכת זו כוללת מגוון של תאי פעולה הנעים במחזור הדם, שמייצרים בדם נוגדנים ומולקולות אחרות המזהים ונצמדים לחלבונים זרים מסוימים בחיידקים, נגיפים ואורגניזמים אחרים.
ספציפיות זו של "מנעול־מפתח" היא האחראית לזיכרון החיסוני שלנו. במפגש הראשון שלנו עם נגיף החצבת, למשל, תאים חיסוניים המייצרים נוגדנים חזקים לנגיף מתרבים ומפיקים דורות המשך של תאי־בת, המייצרים נוגדנים יותר ויותר חזקים. התוצר הסופי הוא מכונות חיסול־חצבת מיומנות ביותר החיות בגופנו למשך שנים. כך, כשהגוף נתקל שוב בנגיף, הוא מחוסל כל כך מהר שאנחנו אפילו לא מרגישים זאת.
אבל ייתכן שזה לא כל הסיפור. ייתכן שגם זרוע אחרת במערך ההגנה שלנו, הקודמת לחיסוניות הנרכשת מבחינה אבולוציונית ומוכרת בשם "מערכת החיסון המולדת", ממלאת כאן תפקיד. תאים אלה מתוכנתים להגיב לכל גוף זר או סורר, כמו החומרים הכימיים המשתחררים בעת פגיעה ברקמות, ותוקפים כל מולקולה או מיקרואורגניזם שעלולים להוות איום. בשנה שעברה צצו ראיות מפתיעות שהראו כי חיסון השחפת ממריץ את מערכת החיסון המולדת כמו את המערכת הנרכשת.
ג'רי ברנס

| --- | --- |
אין תמונה חופשית
 לידה:  15 באוקטובר 1954 (בן 70) קיימברידג', ארצות הברית 
 שם לידה:  Jerald Eugene Burns II 
 מדינה:  ארצות הברית 
 תקופת הפעילות:  מ-1970 
 מקום לימודים:  אוניברסיטת מסצ'וסטס אמהרסט
 בן או בת זוג:  Kathleen Kinmont (1997–1999) 
 מספר צאצאים:  4
 פרופיל ב-IMDb
 
ג'רי ברנס (באנגלית: Jere Burns; נולד ב-15 באוקטובר 1954) הוא שחקן אמריקאי.
ביוגרפיה

ברנס נולד בקיימברידג' שבמסצ'וסטס, לאחר סיום לימודיו באוניברסיטת מסצ'וסטס אמהרסט הוא עבר למנהטן ושיחק את דון חואן בפסטיבל שייקספיר בניו יורק, בברודוויי הופיע בין היתר במחזמר היירספריי.
הוא ביצע את הופעתו הטלוויזיונית הראשונה בסדרה "The Psychiatrist", לאחר מכן היה לו תפקיד משני בסדרת המשטרה "בלוז לכחולי המדים", הוא גילם מנהל תחנת טלוויזיה בקומדיית המצבים "בוקר טוב מיאמי", ב-2010 החל לשחק בסדרה צדק פרטי.
בקולנוע היו לו תפקיד קטן בסרט "Touch and Go" לצד מייקל קיטון, ב-1998 שיחק בסרט הקומדייה "הענק שלי", הוא גילם את אביה של לינדזי לוהן בסרט הטלוויזיה בובה אמא, גילם את מנהל בית הספר בסרט הנעורים נשף סיום.
בשנת 2024 גילם את עורך הדין לואלין מאת׳רס בסדרת המסתורין "מוות ופרטים אחרים" (אנ') של רשת הולו.
יחסי טג'יקיסטן–צרפת

| יחסי טג'יקיסטן–צרפת |
| --- | --- |
טג'יקיסטן: צרפת


טג'יקיסטן: צרפת
שטח (בקילומטר רבוע)
144,100: 643,801
אוכלוסייה
10,672,569: 66,591,382
תמ"ג (במיליוני דולרים)
12,061: 3,030,904
תמ"ג לנפש (בדולרים)
1,130: 45,515
משטר
רפובליקה: דמוקרטיה פרלמנטרית למחצה (או נשיאותית למחצה)

יחסי טג'יקיסטן–צרפת הם היחסים הדיפלומטיים בין הרפובליקה הצרפתית לבין טג'יקיסטן.
היסטוריה > ראשית היחסים

לאחר פירוק ברית המועצות טג'יקיסטן הפכה לרפובליקה עצמאית ב-9 בספטמבר 1991. צרפת הכירה בעצמאותה ב-16 בינואר 1992, וכוננה את היחסים הדיפלומטיים הראשונים ב-3 במרץ שלאחר מכן. עם זאת, התפרצותה של מלחמת אזרחים קטלנית במיוחד בעקבות עצמאותה של המדינה, שהביאה למעלה מ-50,000 קורבנות, פגעה לצמיתות בהתפתחות היחסים הדו-צדדיים. תקופת חוסר יציבות זו הסתיימה רק ביוני 2000, לאחר קיום בחירות לנשיאות ופרלמנט שציינו את החזרה לנורמליות פוליטית. במהלך תקופת חוסר ביטחון זו צמצמה צרפת את היחסים בין המדינות, מכיוון שבאוקטובר 1997 שני צרפתים שעבדו עבור ארגון לא ממשלתי שביצע תוכנית סיוע לילדי רחוב היו קורבנות באירוע של לקיחת בני ערובה בדושנבה, ואחד משני בני הערובה, קריין מאנה נהרג במהלך האירוע. לרצח זה היו השלכות חמורות על טג'יקיסטן, מכיוון שהאיחוד האירופי, אז התורם הגדול למדינה, החליט להשעות את יישום תוכניות TACIS בטג'יקיסטן.
מול העימותים שהסעירו את האזור, במיוחד באפגניסטן, הרשויות הצרפתיות התוודעו במהירות ליציבות אזורית במרכז אסיה אותה מייצגת טג'יקיסטן. בשנת 2001 הוקם מחדש דיאלוג דו-צדדי, ובפברואר ובמרץ 2001 ביקרו בצרפת מר טלבק נצרוב, שר החוץ של טג'יקיסטן ומר באבייב, היועץ הכלכלי של הנשיא אמומאלי רחמון, והעביר לשר החוץ הצרפתי את הרצון לחזק את היחסים הדו-צדדיים עם צרפת ועם האיחוד האירופי. אז הזמינה צרפת את שותפיה האירופיים, ובמיוחד את גרמניה, המדינה היחידה באיחוד האירופי עם שגרירות בטג'יקיסטן, לבחינת האפשרות לחדש תוכניות סיוע טכני של האיחוד האירופי ובמיוחד תוכניות TACIS שהושעו בשנת 1997.
היסטוריה > שיפור היחסים

בעוד שתי המדינות ניסו למצוא אינטרסים משותפים, פיגועי 11 בספטמבר בניו יורק גרמו למלחמה באפגניסטן של כוחות צבא ארצות הברית ונאט"ו. נוכחותו של הצבא הצרפתי במלחמה יוצגה על ידי נוכחות ימית באוקיינוס ההודי, פעולת יחידות (מטוסי קרב, תובלה, תצפית ומל"טים אך גם יחידות קומנדו) של חיל האוויר מאפגניסטן כמו גם מבסיסים שנמצאים במדינות שכנות, כולל טג'יקיסטן, והשתתפות יחידות צבא בפעולות ביטחון והכשרה.
במסגרת המעורבות הצבאית הזו נחתם הסכם עם שלטונות טג'יקיסטן ב-8 בדצמבר 2001, הנוגע לפריסה בנמל התעופה בדושנבה של כוחות אוויר לתמיכה בפעולות צרפתיות באפגניסטן. צרפת עזבה את דושנבה רשמית בסוף אוקטובר 2014. טג'יקיסטן, התומכת בקואליציה הבינלאומית בהתערבות באפגניסטן, הראתה בכך את רצונה לייצב את סביבתה האזורית ולהבטיח ראות גבוהה למחויבותה הבינלאומית נגד טרור. בנוסף להתערבות באפגניסטן, DETAIR דושנבה שנמצא בטג'יקיסטן התערב בהכשרה של אנשי צבא טג'יקים, ובמספר מסוים של תוכניות המשרתות את האוכלוסייה המקומית, בפרט במטרה לשפר את מצבם של מבני הבריאות, וכן טיפול בילדים בגיל הרך במישור החברתי והחינוכי.
שנה לאחר הסכם זה, בדצמבר 2002, ערך הנשיא אמומאלי רחמון את ביקורו הרשמי הראשון במדינה מערבית בפריז בפגישה עם נשיא צרפת ז'אק שיראק, ובכך סימל את כינון היחסים בין שתי המדינות. הסניף הדיפלומטי הפך אז לשגרירות מן המניין. טג'יקיסטן מצידה פתחה שגרירות בפריז בספטמבר 2013.
בעקבות נוכחותה של DETAIR בנמל התעופה הבינלאומי דושנבה, כפי שהוסכם בתמורה בהסכם שנחתם בין שתי המדינות, צרפת, באמצעות צוותי ההנדסה האווירית, ביצעה תיקון ומודרניזציה מוחלטת של מסלול המסלול ונתיבי החניה למטוסים (בסכום כולל של 33 מיליון אירו), סייעה למימון הקמת טרמינל חדש שהועבר בשנת 2014 ומגדל בקרה חדש בנמל התעופה דושנבה.
נציגויות דיפלומטיות

טג'יקיסטן מחזיקה בצרפת שגרירות בפריז.
צרפת מחזיקה בטג'יקיסטן שגרירות בדושנבה.
מיכאל קרמנקו

מיכאל קרמנקו
ההצגה "שש דמויות מחפשות מחבר", תיאטרון גשר, 2010
ההצגה "גן הדובדבנים", תיאטרון גשר, 2006
ההצגה "שוורץ וחיות אחרות", תיאטרון גשר, 2008
ההצגה "מומיק", תיאטרון גשר, 2005
מיכאל קרמנקו (נולד ב-1973) הוא מעצב הבית של תיאטרון גשר.
קורות חייו

מיכאל קרמנקו נולד וגדל ביקטרינבורג, רוסיה, למד ביולוגיה לתואר שני מגיל 16 עד 21, אבל לא סיים ובשנת 1995, בהיותו בן 21, עלה לישראל. קרמנקו למד שנה עיצוב ותפאורה בחוג לאמנויות באוניברסיטת תל אביב. ב-1998 החל לעבוד בצוות התפאורה כתאורן וכעוזר לאלכסנדר ליסיאנסקי, מעצב הבית דאז של תיאטרון גשר. בשנת 2002 התמנה למעצב הבית של תיאטרון גשר, תפקיד בו הוא מכהן עד היום (פברואר 2012).
פועלו האמנותי

פעילותו של מיכאל קרמנקו מתפרשת על-פני ארבעה תחומים: 
האחד, תפאורן של תיאטרון. עשה הצגות רבות ביחד עם יבגני אריה, במאי הבית של תיאטרון גשר ועם במאים שגשר הזמינו מחו"ל. עיצב תפאורה גם להצגות בתיאטראות הבימה, חיפה, ניסן נתיב ויורם לווינשטיין. בסך-הכול עיצב תפאורה ותלבושות למעלה ממאה הצגות.
השני, מופעים.
השלישי, אירועים גדולים: כגון ועידת הנשיא בירושלים.
הרביעי, גרפיקה ווידאו ארט וכן תמונות ופוסטרים לתיאטרון.
קרמנקו סיפר בריאיון למרב יודילוביץ' בynet על תפישתו האמנותית:
"כשאני שומע מישהו שאומר 'לא אהבתי את ההצגה, אבל התפאורה יפהפייה', אני חושב שנכשלתי", הוא אומר, "הרי זו לא תערוכה, שאני מציב על הבמה. מטרת התפאורה לשרת את ההצגה, היא חלק אינטגרלי ובמידה מסוימת דמות בתוכה. אם הקהל אוהב פרט בהצגה ופרט אחר לא, משהו בחיבור בין הדברים לא עובד. זה יכול להיות שהתפאורה משתלטת מדי ואז, זה כמו לשים מול שחקן אישה ערומה. לא חשוב כמה השחקן מוכשר, אף אחד לא ישים אליו לב".
במילים אחרות, קרמנקו, מעצב הבית של תיאטרון גשר ואחד ממעצבי הבמה המובילים בישראל, מאמין שכל ניסיון להפריד בין האלמנטים של ההצגה, ובכלל זה תפאורה, אינו טבעי. "זה גוף אחד", הוא אומר, "אי אפשר להפריד בין חלקיו".
פרסים

2007 - פרס התיאטרון הישראלי למעצב התפאורה של ההצגה "יאקיש ופופצ'ה", בתיאטרון "גשר".
2007 - פרס התיאטרון הישראלי למעצב התלבושות של ההצגה "יאקיש ופופצ'ה", בתיאטרון "גשר".
2006 - פרס התיאטרון הישראלי למעצב התפאורה של ההצגה "מינכהאוזן", בתיאטרון "גשר".
2005 - פרס התיאטרון הישראלי למעצב התפאורה של ההצגה "מומיק", בתיאטרון "גשר".
2003 - פרס התיאטרון הישראלי למעצב התפאורה של ההצגה "שושה", ביחד עם יבגני אריה, בתיאטרון "גשר".
2002 – פרס התיאטרון הישראלי למעצב התפאורה של ההצגה "העבד", ביחד עם יבגני אריה, בתיאטרון "גשר".